שיחה:קרב המיתלה

message: הוספתי את תיבת השכתוב משתי סיבות:
1. הניסוח הלא אנציקלופדי של הערך (דוגמת הפסקה "לאחר המלחמה" שבנויה כמעט רק מציטוטים)
2. העמדה הלא-ניטרלית שכותב הערך נקט. אני לא הסטוריון, אבל על משפטים כמו "לא היה בו כל צורך מבצעי" או "שרון לא היה מרוצה מכך חטיבתו נמצאת במערב סיני" נראה לי שכדאי לעבור פעם נוספת. אשמח אם מישהו בעל ידע על הקרב יוכל לשפר את הערך, שכן זהו ערך חשוב , במיוחד בויקיפדיה העברית, וראוי שיקבל ערך מתאים.Lesotho 14:02, 23 באפריל 2007 (IDT)
replies: text: הסרתי תבנית שכתוב שמשמעותה "הערך הוא גבוב הבלים" בד"כ. זה לא המצב כאן. רחוק מאוד מזה. אני בטוח שכותב הערך אותו אני מכיר ומוקיר יתייחס לטענותיך. חגי אדלר 18:13, 23 באפריל 2007 (IDT)
replies: text: :בכתיבת הערך נעזרתי במאמרו המרתק של ההיסטוריון מוטי גולני, והדברים המוצגים בערך הם עובדות. מצערות ככל שתהיינה, אין דרך לשנותן. ראה גם כותרת מאמרו של אמיר אורן, "38 חיילים נהרגו לשווא" - היא מעט בוטה יותר מהאמירות שבערך. בכל אופן, לכבודך הסרתי את המילה "כל".

text: :בפסקה "לאחר המלחמה" בחרתי להביא דברים בשם אומרם, משום שאלה אמירות קשות ביותר, ולו הייתי כותב אותם בעצמי, היה מישהו מאשים את "העמדה הלא-ניטרלית שכותב הערך נקט". דוד שי 20:26, 23 באפריל 2007 (IDT)
thread_title: שכתוב

message: הערך מתאר בפירוט את הבעייתיות ברמת הפיקוד, אבל לא מתאר באופן ברור את גבורת הלוחמים, פרט לזו של יהודה קן דרור. לא הצלחתי להבין ממנו מה ההצדקה לעשרות עיטורים וצל"שים. צריך להרחיב יותר בתיאור התנהגות הלוחמים בקרב עצמו. נכתב ביום הזכרון לחללי צה"ל תש"ע. עזר - שיחה 08:46, 19 באפריל 2010 (IDT)
replies: text: הוספתי קישורים לאתר "בעוז רוחם", ובו רשימת הלוחמים שקיבלו עיטורים. הכללתם בתיאור הקרב תביא לפירוט יתר של מהלכי הקרב. דוד שי - שיחה 11:21, 19 באפריל 2010 (IDT)
replies: text: :התשובה לא לגמרי מניחה את דעתי. אני מקווה בהזדמנות לעבור על החומר באתר שאליו הפנית ולהוסיף פיסקה על אופיו של הקרב וגבורת הלוחמים. עושה רושם שכותב הערך התלהב מ"לשחוט את הפרה הקדושה" עד כדי כך ששכח לספר לנו כמה גדולה הייתה הפרה שנשחטה. עזר - שיחה 08:23, 21 באפריל 2010 (IDT)
replies: text: ::לגבורת הלוחמים אין קשר לשחיטת הפרה. הפיקוד יכול להוציא הוראות מגוכחות ויחד עם זאת החיילים יכולים להפגין גבורה רבה בעת ביצוע ההוראה. גילגמש • שיחה 08:44, 21 באפריל 2010 (IDT)
replies: text: :::נכון מאד, אבל כנראה שמי שכתב את הערך לא היה מסוגל למורכבות הזאת. אגב, גילגמש: "מגוחכות" ולא "מגוכחות", ולא תאמין כמה פעמים נתקלתי בשגיאה הזו בויקיפדיה. עזר - שיחה 08:53, 21 באפריל 2010 (IDT)
replies: text: ::::כן, אני יודע שזה צריך להיות מגוחכות, אבל זה די השתרש כבר :) גילגמש • שיחה
replies: text: :::::נו, אם זה השתרש כבר אז צריך לקבל את הנוסח החדש, לפי הנהוג פה - הלא כן?... אמור מעתה, מגוכח. המתנהלאיטו • שיחה • אופניים, זה האוטו שלי בחיים 17:41, 2 ביוני 2013 (IDT)
thread_title: על מה הצל"שים?

message: # זה תקין לקחת את התמונה מהאתר? התמונה שייכת לעמותה להנחלת מורשת הצנחנים.
# מאיפה נכנסות שגיאות לערך כל הזמן? מי אמר שהנסיעה של קן-דרור סייעה לאתר את מקורות הירי? זה ממש לא נכון. עובדה ששלחו עוד זחל"ם למטרה הזאת, ושבסוף תקפו רק בלילה. 
# בקרב נפלו 44 לוחמים. לא 38 - ראו באתר.
בכלל, כל החלק של הקרב היה רצוף שגיאות, ואני משוכנע שיש עוד שלא מצאתי. ערכתי מעט בחיפזון כך שייתכן שלא דייקתי לחלוטין. אלעזר - שיחה 00:57, 28 באוקטובר 2010 (IST)
replies: text: 1. זכויות היוצרים על התמונה פגו (כפי שניתן לראות בדף התמונה). כפי שכתוב באתר העמותה להנחלת מורשת הצנחנים, הזכויות בתמונה הן של מדינת ישראל (שמטעמה צולמה התמונה) ושל הצלם שצילם אותה, אברהם ורד.

text: 2. באתר של חטיבת הצנחנים מצוינים גם שני הרוגים מ-30 באוקטובר, לפני תחילת הקרב, וארבעה שמתו מפצעיהם מאוחר יותר. בקרב עצמו היו 38 הרוגים. תיקנתי את משפט הפתיחה, ואת המשפט השגוי ממש, שבו נאמר "בשעות הצהריים נחתו באזור מצבת פרקר 8 מטוסי דקוטה ומטוס נורד, ופינו לתל נוף כ-120 פצועים ו-44 הרוגים".

text: 3. לא ברור לי מדוע מחקת את המשפט על יהודה קן-דרור "בכך סייע לחשוף את מקורות הירי המצריים". החזרתי אותו. דוד שי - שיחה 06:41, 28 באוקטובר 2010 (IST)
replies: text: :מקבל את 1 ו-2. לגבי 3, ראה שיחה:יהודה קן-דרור#האם הפעולה הועילה?. אלעזר - שיחה 11:02, 28 באוקטובר 2010 (IST)
replies: text: ::ו"המשפט השגוי ממש", זאת הטענה  המפורשת פה. על מה אתה מסתמך שפונו רק 40? אלעזר - שיחה 20:44, 28 באוקטובר 2010 (IST)
thread_title:  שתי שאלות 

message: בסוף הכתבה הזאת יש צילום של דו"ח החקירה של חיים לסקוב על הקרב. הצילום מאייר (אילוסטרייטס) באופן נוקב את הביקורת על הקרב. האם יש עליה זכויות יוצרים? המתנהלאיטו • שיחה • אופניים, זה האוטו שלי בחיים 17:41, 2 ביוני 2013 (IDT)
replies: text: אני סבור שדי בקישור המופיע בערך, הנותן דו"ח זה במרחק קליק אחד. דוד שי - שיחה 05:59, 3 ביוני 2013 (IDT)
thread_title: מותר להעלות את התמונה הזאת?

message: לדעתי האזכור הקטוע של מיתוס או לא בפתיח קטוע מדי ולכן לא מוצלח. הקרב נחשב קרב גבורה גם ללא מעשהו של קן־דרור. לכן הניסוח בפתיח לא מספיק מדויק ומטעה לדעתי. יש לנו פרק שעוסק בנושא בצורה טובה. אני מסי את האזכור. Tzafrir - שיחה 19:07, 30 באוקטובר 2020 (IST)
thread_title:  אזכור קן־דרור בפתיח 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.notes.co.il/eshed/24994.asp נמצא כקישור שבור. מומלץ להוסיף https://web.archive.org/web/20070403013713/http://www.notes.co.il/eshed/24994.asp לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 23:41, 1 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: בפתיח הערך נכתב שלא היה בכניסה למעבר צורך מבצעי. להבנתי זה אמנם מה שמקובל. אבל לא ברור לי איפה זה מופיע בתוכן הערך. Tzafrir • שיחה 18:30, 31 במאי 2024 (IDT)
thread_title:  לא היה בו צורך מבצעי